Sólstöðutónleikar með þeim Balda / Asmundsson / Kappyne trio verður á Kaffi Klöru í kvöld og hefjast kl. 20:30 – 23:00 . Balda / Asmundsson / Kappyne trio , er hljómsveit þriggja vina sem kynntust í tónlistarnámi í Amsterdam . Bandið blandar saman hinum ýmsu tónlistarstefnum í lögum sínum en það mætti helst lýsa lögunum sem kammer jazz . Lögin eru samin af gítarleikaranum Mikael Mána en tónsmíðarnar eru notaðar sem efniviður fyrir spuna og samleik . Tónlistin er melódísk , aðgengileg og litrík og líkleg til að vekja áhuga tónlistarunnenda . Svissnenski bassaleikarinn Pierre Balda stundar nú meistaranám við Conservatorium van Amsterdam . Hann hefur spilað með mörgum virtum tónlistarmönnum eins og Madelaine Peyroux , Ohad Talmor , Joris Roelofs , Simon Rigter og Maurice Magoni . Hollenski píanóleikarinn Floris Kappyne vann til annarra verðlauna í Prinses Christina Jazz Concours 2010 og fyrstu verðlauna tveimur árum síðar . Floris vann einnig verðlaun sem besti sólóisti í jazz keppninni í Mechlen . Hann hefur spilað víða með tríóinu sínu , Floris Kappyne Trio , t.a.m. á North Sea Jazz Festival í Frakklandi , í Sviss og Tansaníu . Gítarleikarinn Mikael Máni gaf út sína fyrstu sólóplötu , Bobby , í maí 2019 með stórskotaliðinu Skúla Sverrissyni á bassa og Magnúsi Tryggvasyni á trommum . Áður hefur hann gefið út plötur í samstarfsverkefnum t.a.m . Beint heim með dúettnum Marínu & Mikael sem var tilnefnd sem plata ársins 2017 í jazz - og blús flokki á íslensku tónlistarverðlaununum .